Amuliy. Amuliy Silviy () — Alba-Longaning afsonaviy qiroli (Latsiyda). Afsonaga koʻra, Amuliy katta akasi Numitorni taxtdan tushirdi, qasos olishidan qoʻrqib uning oʻgʻlini oʻldirdi va qizi Reya Silviyani vestal (ruhoniy) qildi. Biroq, Reya Silviya va Mars xudosidan Rimning afsonaviy asoschilari boʻlgan Romul va Rem egizaklari tugʻildi. Ular Amuliyni taxtdan agʻdarib, oʻldirdi va yana Numitorni shoh qildi.